Diari Oficial de la Generalitat Valenciana


Sumari del DOGV 6294, del 22-06-2010 (2010/6652)

Informació pública de la sol·licitud d'autorització ambiental integrada, amb avaluació d'impacte ambiental i amb sol·licitud de declaració d'interés comunitari incloses, per a una planta de valorització de residus de la construcció i demolició, promoguda per Conteco La Pobla, SL, a la Pobla de Vallbona (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6652


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada, amb avaluació d'impacte ambiental i amb sol·licitud de declaració d'interés comunitari incloses, per a una planta de valorització de residus de la construcció i demolició, promoguda per Conteco La Pobla, SL, a la Pobla de Vallbona (València). [2010/6652]  
De conformitat amb el que estableixen l'article 27 del Decret 127/2006 (DOGV 20.09.2006), que desenvolupa la Llei 2/2006, de 5 de maig, de prevenció de la contaminació i qualitat ambiental; l'article 3 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes, i l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, se sotmet a informació pública l'expedient número AAIII/2009/5/46, seguit a instàncies de Conteco La Pobla, SL, amb CIF K24631219 i domicili social al carrer de l'Hort, 77, baixos D, de la Pobla de Vallbona (València), que té com a objecte l'atorgament de l'autorització ambiental integrada per a una activitat de planta de valorització de residus de la construcció i demolició.  
- Peticionari: Conteco La Pobla, SL  
- Emplaçament: polígon 49, parcel·les 294, 295, 364 i 366 del terme municipal de Pobla de Vallbona  
- Projecte: planta valorització de residus de la construcció i demolició  
- Capacitat mínima de tractament: 25.000 t/any  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats presenten les al·legacions que estimen convenients.  
Durant aquest termini les persones interessades poden examinar el projecte presentat en les dependències de la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, Edifici Trade Center, oficina 409, c/ del Professor Beltran Bàguena, 4, de València i a l'Ajuntament de la Pobla de Vallbona, on estarà exposat en hores d'atenció al públic (de 9.00 a 14.00 h).  
València, 30 d'abril de 2010.- El director territorial: Vicente Collado Capilla.